ACORDO DA XUNTA DE GOBERNO LOCAL DO 14/06/18, DE MODIFICACIÓN DAS DELEGACIÓNS DE COMPETENCIAS DA XGL EN CONCELLEIROS/AS DE ÁREA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/07/2018)

Que a Xunta de Goberno Local, na sesión ordinaria do 14 de xuño de 2018, adoptou o seguinte acordo: Dáse conta do informe-proposta do 11/06/18, asinado pola secretaria do Goberno Local, e conformado polo Ecxmo. Alcalde, que di o seguinte: O Servizo de Patrimonio, mediante informe de data 05/06/18 Expte.20094/250), solicita unha modificación do réxime de delegación de competencias da Xunta de Goberno Local nos concelleiros-as delegados-as de área de data 19 de xuño de 2015 e posteriores modificacións no sentido de delegar na CONCELLERÍA DE XESTIÓN MUNICIPAL, PERSOAL, PATRIMONIO E ADMINISTRACIÓN ELECTRÓNICA. En materia de Patrimonio” a competencia da xestión económica para tramitación e aboamento das cotas das comunidades de propietarios ás que pertenza o Concello de Vigo e que correspondan á Área de Patrimonio. Á vista do dito informe e, detectada a conveniencia de ampliar a delegación solicitada a todas as concellerías-delegadas de área cara ao impulso do cumprimento dos principios de eficacia, eficiencia e axilidade na xestión pública no Concello, o concelleiro-delegado de Xestión Municipal, Persoal, Patrimonio e Admón. Electrónica, emitiu instrución de servizo en data 08/06/18, para que pola Secretaría do Goberno Local se elabore o preceptivo informe proposta para a modificación do acordo de delegación de competencias da Xunta de Goberno Local nos concelleiros/as de área de data 19 de xuño de 2015 e posteriores modificacións, engadindo no seu apartado “Segundo.- Así mesmo todos os concelleiros delegados das Áreas mencionadas na resolución da Alcaldía do 17 de xuño de 2015 exercerán, por delegación desta Xunta de Goberno Local e con carácter xenérico, as seguintes atribucións:” un novo apartado co seguinte contido: “Delegar nos concelleiros delegados de área a xestión económica para tramitación e aboamento das cotas das Comunidades de Propietarios ás que pertenza o Concello de Vigo e que correspondan a súa Área competencial.” O desenvolvemento d as atribucións de xestión económica correspóndelle á Xunta e Goberno local por prescrición da letra “g” do apartado 1 do artigo 127 LRBRL, podendo delegala nos concelleiros conforme o sinalado no seu apartado 2. Polo exposto no uso da potestade de dirección do goberno e das organizativas e estruturais que, en relación coa Administración Municipal ostenta a Alcaldía -art.124.4 da Lei 7/1985, Reguladora das Bases do Réxime Local, e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais, formúlase á Xunta de Goberno Local a seguinte: Primeiro.–Modificar o acordo da Xunta de Goberno Local de delegación de competencias nos Concelleiros Delegados de data 19 de xuño de 2015, coas súas modificacións, engadíndolle ao seu apartado “Segundo.- Así mesmo todos os concelleiros delegados das Áreas mencionadas na resolución da Alcaldía do 17 de xuño de 2015 exercerán, por delegación desta Xunta de Goberno Local e con carácter xenérico, as seguintes atribucións:” unha nova competencia co seguinte contido: “Delegar nos concelleiros delegados de área a xestión económica para a tramitación e aboamento das cotas das Comunidades de Propietarios ás que pertenza o Concello de Vigo e que correspondan a súa Área competencial.” Segundo.–Notificar este acordo ao conxunto dos/das titulares das concellerías-delegadas municipais, comunicalo aos responsables dos servizos e áreas municipais e, para xeral coñecemento e efectos, dar publicidade do mesmo mediante a súa inserción na Intranet municipal. Cuarto.–O presente acordo entrará en vigor no mesmo momento da súa aprobación, sen prexuízo da súa publicación no BOP, na sede electrónica municipal e no Portal de Transparencia do Concello de Vigo, para os efectos do disposto no artigo 6 da Lei 19/2013, de 9 de decembro, de Transparencia, Acceso á Información Pública e Bo Goberno. Quinto.- Deste acordo darase conta de forma individualizada ao Pleno da Corporación ao abeiro do art.38 do RD 2568/1986. A Xunta de Goberno local aproba a proposta contida no precedente informe. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en V igo a data da sinatura dixital. V. e Pr. O alcalde Abel Caballero Álvarez